Lembit langes ja suri, pidi langema, kui sakslaste soomustatud ratsavägi, keskelt läbi murdes, Lembitule selja tagant peale tungis. On arusaadav, et ka Lembitu kaaslased Vottele ja Manivalde ja palju teisi langesid, - sest niikaua kui mehed Lembitu ümber elus, kaitsesid nad oma princeps'i ja senior'i - oma ülemjuhatajat - see on sõjakomme. On põhjust arvata, et 1000 (1400) langenud eestlastest suurem osa just Lembitu ümber - parema tiiva ümberpiiramise tõttu - surma said.